สวัสดีค่ะ ตอนนี้ฉีดยาคุมแบบ3เดือนอยู่ค่ะ ไม่ค่อยเป็นประจำเดือน แต่เดือนนี้เป็นค่ะ วันแรกเป็นสีแดงสด แต่มาแค่เป็นรอยเปื้อน พอเข้าวันที่2 เป็นสีน้ำตาลค่ะ จนตอนนี้วันที่7แล้วค่ะ ยังมาเป็นสีน้ำตาล เปื้อนนิดๆ แบบนี้ผิดปกติมั้ยคะ
สวัสดีค่ะ การฉีดยาคุมกำเนิดเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้องดังนั้นในระหว่างฉีดยาคุม อามีผลข้างเคียงเรื่องประจำเดือนที่มาไม่สม่ำเสมอร่วมกับเลือดออกผิดปกติได้ถ้าไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นหากมีอาการเลือดออกจากช่องคลอดมากผิดปกติ หรือมีผลข้างเคียงอื่นๆดังกล่าวมาที่เป็นมากจนทนไม่ได้ ควรรีบไปพบสูตินรีแพทย์ค่ะ